b'\n_START_ARTICLE_\nFilip I av Castilla\n_START_SECTION_\nBakgrunn\n_START_PARAGRAPH_\nFilip ble oppkalt etter son oldefar, Filip den gode (av Burgund), bestefar til hans mor Maria.\n_START_SECTION_\nHerre av Nederlandene, hertug av Burgund\n_START_PARAGRAPH_\nI 1482, etter morens d\xc3\xb8d, arvet han hennes burgundiske landbesittelser, med sin far som regent/verge._NEWLINE_En tid med uro fulgte, s\xc3\xa6rlig mellom de st\xc3\xb8rre av byene i Flandern (s\xc3\xa6rlig Gent og Brugge) og dem som st\xc3\xb8ttet Maximilian._NEWLINE_Bryllupet mellom Johanna og Filip fant sted i Flandern og ved festlighetene var det med dansere fra Sevilla. Uttrykket \xc2\xabbailale al flamenco\xc2\xbb (danse for flamlenderen) kommer fra denne tid._NEWLINE_Filip var en meget stilig og elskverdig mann, men ogs\xc3\xa5 notorisk utro, og han hadde en rekke kj\xc3\xa6rlighetsaff\xc3\xa6rer med hoffdamene. Historien fortelljr at den meget sjalu Johanna avsl\xc3\xb8rte ham i sengen sammen med en av hoffdamene, og beordret at hennes h\xc3\xa5r ble klippet av, og lot siden bare eldre og stygge kvinner tjenestegj\xc3\xb8re ved hoffet. Filip skal ha blitt s\xc3\xa5 rasende over Johannas tiltak at han for en tid bannlyste henne fra ektesengen.\n_START_SECTION_\nKonge av Castilla\n_START_PARAGRAPH_\nEtter sin svigermor Isabella I av Castillas d\xc3\xb8d i 1504 tok han i juli 1506 tittelen konge av Castilla - tvert i mot sin svigermors uttrykkelige \xc3\xb8nske at Johanna skulle arve tronen. P\xc3\xa5 denne m\xc3\xa5te gjorde han seg til uvenn med sin svigerfar, Ferdinand II av Aragon som ville ta denne tittel fra sin sinnssyke datter._NEWLINE_Filip og Johanna reiste avsted til Spania for \xc3\xa5 ha et m\xc3\xb8te med Ferdinand; de slo leir i byen Burgos. Der ble Filip br\xc3\xa5tt syk, og d\xc3\xb8de den 25. september 1506 av antagelig tyfoidfeber i den spanske byen Burgos. En del spekulasjoner hevder at han ble forgiftet av sin egen svigerfar._NEWLINE_Hans levninger ligger ved siden av hustruens og hennes foreldres i Capilla Real i Katedralen i Granada. Johanna overlevde Filip med 48 \xc3\xa5r og giftet seg ikke p\xc3\xa5 nytt.'